Akas iela (Daugavpils)

Akas iela ir iela Daugavpilī, Ruģeļu apkaimē. Tā sākas krustojumā ar Vecpils ielu, ved ziemeļrietumu virzienā un beidzas strupceļā. Akas iela atrodas savrupmāju rajonā, tomēr mūsdienās nevienai celtnei vai zemesgabalam nav adreses šajā ielā.

Ielas garums ir aptuveni 55 metri, sarkano līniju platums ir 8—9 metri. Visā garumā iela klāta ar grants segumu. Satiksmes kustība norit abos virzienos vienā joslā. Sabiedriskais transports pa Akas ielu nekursē.

Iela izveidota 1990. gados, tās nosaukums laika gaitā nav mainījies.

Latvijas PSR gados Daugavpilī bija cita Akas iela. Tā atradās Mežciema apkaimē, paralēli Ausekļa ielai uz dienvidiem no tās.

 Ielu savienojumi 
Akas iela ir savienota ar šādām ielām:
 Vecpils iela (T veida krustojums)

 Atsauces 

Kategorija:Ielas Ruģeļos